cyanic-selkie/wikianc huggingface dataset:
ফলার
ইতিহাস
প্রাতরাশের জন্যে সেকালে 'খণ্ড', চিনি, চাঁপাকলার বহুল ব্যবহার ছিল। আঠারো শতকের শেষার্ধের কবি অকিঞ্চন চক্রবর্তীর অপ্রকাশিত 'চণ্ডীমঙ্গল' কাব্যে লহনা কর্তৃক খুল্লনাকে আপ্যায়ণ করে 'জলপান'-এর জন্যে এই দ্রব্যগুলি প্রদানের উল্লেখ আছে। ফলারকে আরো আকর্ষণীয় করে তোলার জন্যে নদীয়া-কৃষ্ণনগরের কিছু ভূমিকা ছিল বলে জানা যায়। শোনা যায়, এই অঞ্চলের এক গোয়ালা কোন সময় তদানীন্তন নদীয়ারাজকে কলাপাতায় করে খুব মিহি চিঁড়ে, অতি সুস্বাদু ক্ষীর, দই, কলা ও অন্যান্য ফল দিয়ে এমন অ্যাপ্যায়িত করেছিলেন যে, রাজাও তার প্রশংসায় পঞ্চমুখ হয়েছিলেন।
ফলার নামটি পরবর্তীকালে শুধুমাত্র চিঁড়ে, দই, ফলের আহার্যকে না বুঝিয়ে নৈমিত্তিক ভোজনে আহার্যমাত্রকেই বোঝাতে থাকে। সময়ের সাথে সাথে প্রাচীন বাংলার এই উত্তম ও সরস খাদ্যটির তালিকায় যুক্ত হয় লুচি, কচুরি, মিঠাইমণ্ডা প্রভৃতি।
ফলারের শ্রেণীবিভাগ
উত্তম ফলার হল: ঘিয়ে ভাজা তপ্ত লুচিদুচারি আদার কুচি ছকা আর শাকভাজা,মতিচূর বঁদে খাজা নিখুতি জিলাপি গজাছানাবড়া বড় মজা খুরি পুরি ক্ষীর তায়চাহিলে অধিক পায় অনন্তর বাম হাতেদক্ষিণা পানের সাতে
মধ্যম ফলার হল: সরু চিঁড়ে সুখো দইমত্তমান ফাকা খই মধ্যম ফলার তবেবৈদিক ব্রাহ্মণে কবে
অধম ফলার: গুমো চিঁড়ে জলো দইতিত গুড় ধেনো খই রোদ্দুরেতে মাথা ফাটেহাত দিয়ে পাত চাটে
উক্ত শ্রেণীবিভাগ ছাড়াও ফলারকে কাঁচা ফলার ও পাকা ফলারে ভাগ করা হয়। চিঁড়ে, দই, মিষ্টি ও ফল সহযোগে যে ফলার তাকে কাঁচা ফলার বলে। পাকা ফলারে লুচি থাকে। সাধারণতঃ লুচির সাথে ছানা ও চিনিকে পাকা ফলার বলে।
নুরগাল জেলা
নুরগাল জেলা আফগানিস্তানের কুনার প্রদেশের পশ্চিম অঞ্চলে অবস্থিত একটি অন্যতম জেলা। এটি আসাদাবাদ শহর থেকে ৪৫ কিলোমিটার পশ্চিমে এবং জালালাবাদ শহরের কাছাকাছি অবস্থান করছে। ভৌগোলিক অবস্থান অনুযায়ী জেলাটির সীমানা, পশ্চিমে এবং দক্ষিণে নঙ্গরহার প্রদেশ, উত্তরে চাপা দারা জেলা এবং পূর্বদিকে চাউকে জেলা এবং খাস কুনার জেলা অবস্থিত। ২০০৬ সালের আনুমানিক হিসাব অনুযায়ী, এখানকার জনসংখ্যা ছিল প্রায় ২৮,০০০ এর মত। জেলাটির কেন্দ্রীয় শহরের নাম হচ্ছে নুরগাল গ্রাম, যা মূলত কুনার নদীর উপত্যকা নুরগাল জেলার দক্ষিণ অঞ্চলে অবস্থান করছে। ১৯৮০-এর দশকের সোভিয়েত–আফগান যুদ্ধকালীন সময়ে প্রায় ৭০% এর উপরে ঘরবাড়ী ধ্বংসপ্রাপ্ত হয়। এলাকাটি পাহাড়ী অঞ্চল দ্বারা পরিবেষ্টিত এবং চাষাবাদের জন্য যথেষ্ট পরিমাণ জমি পাওয়া যায়না। এখানকার অধিকাংশ বাসিন্দা বিদেশে কাজ খুজে বেড়াচ্ছেন। স্বাস্থ্যসেবা এবং শিক্ষার ক্ষেত্রে তেমন কোন অগ্রগতি পরিলক্ষিত হয়না, যার ফলে উভয় খাতে যথেষ্ট উন্নতি প্রয়োজন।
ভক্তিসিদ্ধান্ত সরস্বতী
থাম্ব|250x250পিক্সেল|শ্রীশ্রীল ভক্তিসিদ্ধান্ত সরস্বতী গোস্বামী ঠাকুর প্রভুপাদ ভক্তিসিদ্ধান্ত সরস্বতী (আইএএসটি: Bhakti-siddhānta Sarasvatī) একজন গৌড়ীয় বৈষ্ণব হিন্দু আধ্যাত্মিক গুরু, আচার্য (দর্শন প্রশিক্ষক) এবং বিংশ শতাব্দীর ভারতে পুনরুজ্জীবনবাদী ও গৌড়ীয় বৈষ্ণবধর্ম ও গৌড়ীয় মঠ এর প্রতিষ্ঠাতা। তার আসল নাম "বিমলা প্রসাদ দত্ত"। তিনি বিংশ শতাব্দীর শুরুতে শ্রীচৈতন্য মহাপ্রভুর বাণী প্রচার করেছিলেন। তিনি জাতিভেদ এবং অ-ব্যক্তিসত্ত্বার বদ্ধমূল প্রভাবের বিরুদ্ধে দৃঢ় প্রচার চালিয়েছিলেন। জ্ঞান হিসেবে কৃষ্ণভাবনার উচ্চমূল্য প্রদান হেতু পণ্ডিত, শিক্ষক এবং অন্যান্য নেতৃস্থানীয় ব্যক্তিদের সাথে বৈঠকপূর্বক এবং ১০৮ টি রচনা ও গ্রন্থ লিখে তিনি সংগ্রাম করেছিলেন। তিনি ভারতের অভ্যন্তরে ও বাইরে ৬৪ টি মন্দির প্রতিষ্ঠা করেছিলেন, যা গৌড়ীয় মঠ নামে পরিচিত।
জীবন
১৮৭৪ সালের ৬ ফেব্রুয়ারি ভক্তিবিনোদ ঠাকুর (কেদারনাথ দত্ত) ও ভগবতী দেবীর পুত্র হিসাবে চৈতন্য মহাপ্রভুর শিষ্য মহান বৈষ্ণব আচার্য পুরীতে জন্মগ্রহণ  করেন।  গৌড়ীয় সম্প্রদায়ের আচার্য বাবার কাছ থেকে কৃষ্ণ ভক্তি  পেয়েছিলেন। ভক্তিসিদ্ধান্ত সরস্বতী ঠাকুর স্বভাবতই অত্যন্ত মেধাবী ব্যক্তিত্ব ছিলেন। তিনি কোন সাধারণ ব্যক্তি ছিলেন না। তিনি ছিলেন একজন শুদ্ধ ভক্ত।  ভক্তিবিনোদ ঠাকুর তাঁকে সুন্দরভাবে পরিচালিত করেন, প্রশিক্ষিত করেন এবং গড়ে তোলেন। যখন তাঁর বয়স মাত্র ৬ বছর তখন ভক্তিবিনোদ ঠাকুর তাঁকে নৃসিংহ মন্ত্র প্রদান করেন। যখন তার বয়স আট, তখন কূর্মদেবের পূজার্চনা পদ্ধতি শেখান, কূর্ম মন্ত্র প্রদান করেন।ভগবত গীতা ও চৈতন্য মহাপ্রভুর পবিত্র জীবন চরিত্র তাকে কৃষ্ণ ভক্তি ছড়িয়ে দিতে উৎসাহ দিয়েছিল।
‘গৌরব’ অর্থ শ্রদ্ধা এবং ভক্তি।
‘গৌরব ভঙ্গে’ অর্থ শ্রদ্ধা ও ভক্তির এই পন্থা পরিত্যাগ করে রাগ-মার্গ গ্রহণ করা। রাগ-মার্গ পূজিত এবং প্রতিষ্ঠিত। তার ফল সাধু ব্যক্তিদান বিশ্ব রঙ্গে যিুক্ত হয়েছেন। যা দৃশ্যত জড় কার্যকলাপ বলে প্রতিভাত হয়।
শ্রীল প্রভুপাদ কৃষ্ণভাবনা প্রচারের উদ্দেশ্য মাইক্রোফোন, টেলিফোন, টেপ রেকর্ডার, কম্পিউটার, এরোপ্ল্যান সহ আরো অনেককিছুকে নিয়োজিত করেছিলেন। প্রভুপাদ এমনকি বলেছিলেন যে,
যদি প্রয়োজন হয় কৃষ্ণভাবনা বিস্তৃত করার জন্য আমরা পারমাণবিক বোমা পর্যন্ত ব্যবহার করতে প্রস্তুত (হাসি!)।
শ্রীল ভক্তিসিদ্ধান্ত সরস্বতী ঠাকুর, মহাপ্রভুর সংকীর্তন আন্দোলনের প্রকৃত উদ্দেশ্যটি প্রতিষ্ঠা করে গেছেন এবং অত্যন্ত যথাযথভাবে শ্রীল প্রভুপাদ সেটিকে বহন করেছিলেন এবং সারাবিশ্বে তা প্রতিষ্ঠা করেছিলেন।
১৯৩৬ সালের ১লা জানুয়ারি ভোরে ৫ টা ৩০ মিনিটে তিনি পরলোক গমন করেন।
শ্রীশ্রীল ভক্তিসিদ্ধান্ত সরস্বতী গোস্বামী ঠাকুর প্রভুপাদের উদ্ধৃতিসমূহ
১. শিক্ষাষ্টকমে শ্রীচৈতন্য মহাপ্রভুর শিক্ষা – ‘পরম বিজয়তে শ্রীকৃষ্ণসংকীর্তনম্’ গৌড়ীয় মঠের একমাত্র নীতিবাক্য।
২. পরম পুরুষোত্তম ভগবান শ্রীকৃষ্ণ একমাত্র ভোক্তা। প্রত্যেকে এবং সবকিছুই তাঁর ভোগ্যবস্তু।
৩. যে পরমেশ্বর ভগবানের আরাধনা করেন না, সে অজ্ঞ এবং আত্মহতা।
৪. সহ্য করার শিক্ষা লাভ করা মঠে অবস্থানকৃত ব্যক্তির সবচেয়ে গুরুত্বপূর্ণ দায়িত্ব।
৫. রুপানুগ ভক্তগণ তাঁদের নিজ শক্তিমত্তায় নির্ভর করার পরিবর্তে আদি উৎসকে সব প্রশংসা নিবেদন করেন।
৬. যারা হরেক রকম (পাঁচমিশালী) ধর্মীয় আচরণবিধির অনুষ্ঠান করে, তারা পরমেশ্বর ভগবানের প্রতি সেবা অনুষ্ঠান করতে পারে না।
৭. একটি অভীষ্ট লক্ষ্যে একত্রিত হও এবং শ্রীহরির সেবা সম্পাদন কর।
৮. যেখানে শ্রীহরি সম্পর্কিত আলোচনা হয়, সেটি তীর্থস্থানে পরিণত হয়।
৯. আমরা পুণ্যবান বা পাপী অথবা বিদ্বান বা মূর্খ নই, আমরা পরমেশ্বর ভগবান শ্রীহরির পদরেণুর বাহক এবং আমরা ‘কীর্তনিয়া সদা হরিঃ’ মন্ত্রে দীক্ষিত।
১০. আমার উপদেশ হচ্ছে – অন্যদের সমালোচনা করো না। নিজেকে শোধরানোর চেষ্টা করো।
১১. আমাদের পরম দায়িত্ব হচ্ছে ব্রজবাসীদের সেবা করা যারা শ্রীকৃষ্ণের বৃন্দাবন ছেড়ে মথুরা যাত্রায় ব্যথিত হয়েছিলেন।
১২. একজন শুদ্ধ ভক্ত জানেন যে প্রত্যেকেই আধ্যাত্মিক গুরু, যার ফলে একজন শুদ্ধভক্ত জগদ্গুরু হতে পারেন।
১৩. যদি আমরা সত্য প্রকৃষ্টতার পথ অনুসরণ করতে চাই, মানুষের অগণিত মতামতকে আমাদের বর্জন করতে হবে এবং শুধুমাত্র বেদবাণী শ্রবণ করতে হবে।
১৫. একজন অন্তরঙ্গ ভক্তের শ্রীল রূপ গোস্বামীর অনুসারীদের সেবা করা ব্যতীত অন্য কোনো বাসনা থাকে না।
১৬. শ্রবণ ব্যতীত চিন্ময় সম্বন্ধের অন্য আর উপায় নেই।
১৭. যত শীঘ্র আমরা রক্ষাকর্তার আশ্রয় হারাব, আমাদের চারদিকের সবকিছু আমাদের শত্রু হয়ে যাবে এবং আমাদের আক্রমণ করবে। তত্ত্বদ্রষ্টা সাধু কর্তৃক উচ্চারিত কৃষ্ণ-সম্বন্ধীয় আলোচনাই একমাত্র রক্ষক।
১৮. একজন চাটুকার কখনই একজন গুরু বা প্রচারক হতে পারে না।
১৯. প্রতারক হওয়ার চেয়ে পশু, পাখি, কীটপতঙ্গ প্রভৃতি লক্ষ প্রজাতিতে অবস্থান করা শ্রেয়। যে প্রতারণা থেকে মুক্ত, তিনি মঙ্গল লাভ করেন।
২০. বৈষ্ণবত্ব সরলতার আরেক নাম। পরমহংস বৈষ্ণবদের সেবকরা সরল; সেই কারণে তাঁরা শ্রেষ্ঠ ব্রাহ্মণ।
২১. কৃপালু ব্যক্তিদের একমাত্র কর্তব্য হচ্ছে অধঃপতিত জীবদের পরিবর্তন করা। যদি তুমি অন্তত একজন ব্যক্তিকে মহামায়ার প্রবল প্রভাব থেকে রক্ষা করতে পার, সেটি লক্ষ হাসপাতাল তৈরির থেকে অধিক মানবহিতৈষী হবে।
২২. যারা আত্মবোধশক্তির দ্বারা পরমেশ্বর ভগবানকে সেবা করার স্বাভাবিক প্রবৃত্তির উন্নয়ন করার শিক্ষালাভ করেননি, তাদের সঙ্গ যতই আনন্দদায়ক হোক না কেন, তা কামনা করা অনুচিত।
২৩. আচরণ ব্যতীত প্রচার কর্মকাণ্ডের অনুষ্ঠান ব্যতীত আর কিছুই নয়।
২৪. যদি কেউ শুধুমাত্র পরম পুরুষোত্তম ভগবান এবং তাঁর ভক্তদের সেবা করেন, তাঁর সংসারের প্রতি আসক্তি হ্রাসপ্রাপ্ত হয়।
২৫. আমাদের প্রধান রোগ হচ্ছে কৃষ্ণ-সম্বন্ধীয় নয় এমন বস্তু সংগ্রহ করা।
২৬. আমরা কাঠ বা পাথরের কারুশিল্পী হওয়ার জন্যে এই পৃথিবীতে আসিনি, আমরা শ্রীচৈতন্য মহাপ্রভুর কৃপার মজুর (পিয়ন) মাত্র।
২৭. আমরা এই পৃথিবীতে বেশিদিন থাকব না। যদি আমাদের এই দেহ পরমেশ্বর ভগবান শ্রীহরির গুণমহিমা কীর্তন করে, তাহলে আমাদের এই জন্ম সার্থক হবে।
২৮. আমাদের জীবনের একমাত্র কাম্য বস্তু হচ্ছে শ্রীল রূপ গোস্বামীর চরণকমলের ধুলিকণা সংগ্রহ করা, যিনি শ্রীচৈতন্য মহাপ্রভুর ইচ্ছাকে বাস্তবায়িত করেছেন।
২৯. এই জড় প্রকৃতি, যেটি পরম পুরুষোত্তম ভগবান বিমুখী, একটি পরীক্ষাগার। সহিষ্ণুতা, বিনম্রতা, অন্যদের মূল্যায়ন করা – এগুলি শ্রীহরির প্রতি আমাদের ভক্তির উন্নয়নের পক্ষে সহায়ক।
৩০. প্রত্যেক জন্মেই সকলে একজন বাবা ও একজন মা পেয়ে থাকে। কিন্তু অন্তিম অনুগ্রহ বা চূড়ান্ত কল্যাণের শিক্ষা কেউই লাভ করেনা।
শ্রী গোপীনাথ গৌড়ীয় মঠ
শ্রীল ভক্তি প্রমোদ পুরী গোস্বামী (১৮৯৮-১৯৯৯), পূর্বে গৌড়ীয় মঠ এ ছিলেন। খুব দেরি করে ছাত্র গ্রহণ করতে শুরু করেছিলেন ও একই সাথে তাঁর সংগঠন প্রতিষ্ঠা করেছিলেন। ১৯৯৯ সালে তাঁর মৃত্যুর পর, শ্রী গোপীনাথ গৌড়ীয় মঠ ভক্তি বিবুধ বোধায়ন গোস্বামী নেতৃত্ব দেন।
১৯৯৪ সাল থেকে এটি রাশিয়াতে রয়েছে। ১৯৯৮ সালে মস্কোতে শ্রী বিনোদ বাণীসেবা আশ্রম খোলা হয়েছিল।
মালিক আয়াজ
ডান|থাম্ব|308x308পিক্সেল| মাহমুদ ও আয়াজ সুলতান ডানদিকে, শেখের হাত নাড়ছেন, আয়াজ তার পিছনে দাঁড়িয়ে আছেন। তার ডানদিকের চিত্রটি হল [[প্রথম আব্বাস (পারস্য)|শাহ আব্বাস প্রথম যিনি প্রায় 600 বছর পরে রাজত্ব করেছিলেন। তেহরান মিউজিয়াম অফ কনটেম্পরারি আর্ট, তেহরান]] মালিক আয়াজ (ফার্সি : ملک ایاز) ছিলেন জর্জিয়ার একজন ক্রীতদাস।  তার পিতা ছিলেন আয়মাক আবুন-নাজম। আয়াজ গজনীর সুলতান মাহমুদের সেনাবাহিনীতে অফিসার ও জেনারেল পদেও উন্নীত হন। মালিক আয়াজের ক্রীতদাস-জেনারেলশিপ মাহমুদের অনেক কবিতা এবং গল্পকে অনুপ্রাণিত করেছিল এবং মাহমুদ গজনভির প্রতি তাঁর অবিচল সামন্তবাদী আনুগত্যের কারণে মুসলিম ইতিহাসবিদ এবং সুফিরা মালিক আয়াজকে স্মরণ করে। ১০৪১ সালে তাকে তার বিছানায় মৃত অবস্থায় পাওয়া যায়, এতে জড়িত থাকার সন্দেহে।
প্রারম্ভিক জীবন এবং সামন্ত কর্মজীবন
১০২১ সালে, সুলতান মাহমুদ গজনভি আয়াজকে রাজত্ব প্রদান করেন এবং তাকে লাহোরের সিংহাসন প্রদান করেন, যা সুলতান দীর্ঘ অবরোধ এবং প্রচণ্ড যুদ্ধের পরে দখল করেছিল এবং শহরটি পুড়িয়ে দেওয়া হয়েছিল এবং জনবসতিহীন হয়েছিল। লাহোরের প্রথম মুসলিম গভর্নর হিসাবে, তিনি শহরটি পুনর্নির্মাণ এবং পুনরুদ্ধার করেন। তিনি আরও অনেক গুরুত্বপূর্ণ বৈশিষ্ট্য যুক্ত করেন, যেমন রাজমিস্ত্রি দুর্গ, যা তিনি ১০৩৭-১০৪০ সালের সময়কালে পূর্ববর্তীটির ধ্বংসাবশেষের উপর নির্মাণ করেছিলেন। এটি মুলত যুদ্ধে ভেঙে ফেলা হয়েছিল এবং পাশাপাশি শহরের গেটগুলো তৈরি করেন। বর্তমান লাহোর দুর্গ একই স্থানে নির্মিত। তাঁর শাসনামলে শহরটি একটি সাংস্কৃতিক ও একাডেমিক কেন্দ্রে পরিণত হয়, যা কবিতার জন্য বিখ্যাত।
মালিক আয়াজের সমাধি এখনও লাহোরের রং মহল এলাকায় দেখা যায়। লাহোর শাসনকালে শিখরা সমাধি ও বাগানটি ধ্বংস করে দেয় এবং ভারত বিভাগের পর সমাধিটি পুনর্নির্মিত হয়।
গজনীর মাহমুদের সাথে সম্পর্ক
ডান|থাম্ব|250x250পিক্সেল| গজনার সুলতান মাহমুদের সামনে নতজানু আয়াজফরিদ আল-দীন আত্তারের ছয়টি কবিতা থেকে; দক্ষিণ ইরান, ১৪৭২; [[ব্রিটিশ লাইব্রেরি, লন্ডন]] মাহমুদ ও আয়াজের সম্পর্কের ধরনটি বিতর্কিত। কিছু সূত্র, বিশেষ করে ফার্সি কবিতা থেকে, বলে যে দুজন প্রেমিক ছিলেন। যাইহোক, গার্দিজি, ফারুখী এবং বায়হাকির মতো সমসাময়িক গজনভি লেখকরা মাহমুদ এবং আয়াজের মধ্যে রোমান্টিক সম্পর্কের কথা উল্লেখ করেননি, বরং আয়াজকে একজন সেনাপতি, একজন সম্ভ্রান্ত বা সুলতান মাহমুদের ঘনিষ্ঠ সহযোগী হিসেবে বর্ণনা করেছেন। নিজামী আরুজি, মাহমুদের মৃত্যুর প্রায় এক শতাব্দী পরে লিখেছেন, মাহমুদ এবং আয়াজের মধ্যে সম্পর্কের বিষয়ে একটি বিকল্প বর্ণনা উপস্থাপন করেছেন তার চাহার মাকালা বইতে, যেখানে তারা প্রেমিক নয়, যদিও মাহমুদ আয়াজের প্রেমে পড়েছেন। আরুজি একটি গল্প বলেন যেখানে মাহমুদ একজন ধার্মিক মুসলিম হওয়ার কারণে তার অনুভূতিকে দমন করে এবং তাদের উপর কাজ করতে অস্বীকার করে, যার ফলে মাহমুদ আয়াজকে তার চুল কেটে ফেলার আদেশ দেয়, যাতে সে তার প্রতি কম আকৃষ্ট হয়। পাপ করা থেকে নিজেকে ভালোভাবে সংযত করতে সক্ষম হয়।
সুফিবাদে মালিক আয়াজ
পাকিস্তানের নিহত কাওয়াল আমজাদ ফরিদ সাবরি মালিক আয়াজকে উৎসর্গীকৃত একটি গান পরিবেশন করেছিলেন, যা গজনীর মাহমুদের প্রতি তার সামন্তবাদী আনুগত্যের জন্য লোকটির প্রশংসা করে, গানটিতে আজমির শরীফ দরগা এবং কীভাবে এটি একই ভক্তি সহ মহিলা ভক্তদের আকর্ষণ করে তাও উল্লেখ করে।
মার্কসবাদী ফরোয়ার্ড ব্লক
মার্কসবাদী ফরওয়ার্ড ব্লক হলো ভারতের একটি রাজনৈতিক দল, অল ইন্ডিয়া ফরওয়ার্ড ব্লকের একটি বিভক্ত গোষ্ঠী। ১৯৫৩ সালে এআইএফবি কেন্দ্রীয় সচিবালয়ের সদস্য সত্যপ্রিয় ব্যানার্জি, অমর বোস, সুহুরিত চৌধুরী এবং রাম চ্যাটার্জিকে এআইএফবি থেকে বহিষ্কার করা হয়েছিল বলে এমএফবি গঠিত হয়েছিল। এর ভিত্তিপ্রস্তরকালে, সত্যপ্রিয় ব্যানার্জি ছিলেন দলের সাধারণ সম্পাদক এবং অমর বোস ছিলেন এর চেয়ারম্যান।
এমবিএফ বামফ্রন্টের অংশ এবং এর শুরু থেকেই সম্মিলিত বাম আন্দোলনের সাথে যুক্ত। এর নেতা রাম চট্টোপাধ্যায় পশ্চিমবঙ্গের বামফ্রন্ট সরকারের মন্ত্রী ছিলেন কয়েক বছর ধরে। পরে এমবিএফ-এর নেতৃত্বে ছিলেন প্রতিম চ্যাটার্জি, যিনি পশ্চিমবঙ্গ সরকারে বামফ্রন্টের মন্ত্রিসভায় ফায়ার সার্ভিস মন্ত্রী হিসেবে দায়িত্ব পালন করেছিলেন। চ্যাটার্জি পশ্চিমবঙ্গ বিধানসভায় ১৯৯৬ থেকে ২০১১ সাল পর্যন্ত তারকেশ্বর আসনের প্রতিনিধিত্ব করেছিলেন, যখন তিনি তৃণমূলের রছপাল সিংয়ের কাছে হেরেছিলেন।
২০০৫ সালে কলকাতা পৌরসভা নির্বাচনে, এমএফবি বামফ্রন্টের অংশীদার হিসাবে দুটি ওয়ার্ডে প্রতিদ্বন্দ্বিতা করেছিল। এমএফবির সম্পাদক বীরেন চক্রবর্তী ৫৭ নম্বর ওয়ার্ড থেকে নির্বাচিত হয়েছেন।
২০০৮ সালের পঞ্চায়েত নির্বাচনে, এমএফবি হুগলি এবং বর্ধমান জেলায় পঞ্চায়েত, পঞ্চায়েত সমিতি এবং জেডপি স্তরে আসন জিতেছিল।
২০১০ পৌরসভা নির্বাচনে, এমএফবি কলকাতা কর্পোরেশনে তার আসন হারায়। এটি বীরভূমের রামপুরহাট এবং হুগলির আরামবাগে একটি করে আসন জিতেছে।
২০১৪ থেকে জয়হিন্দ সিং দলের চেয়ারপারসন।
রল্ফ আলফ্রেড স্টেইন
রল্ফ আলফ্রেড স্টেইন (Rolf Alfred Stein) (১৩ই জুন ১৯১১ - ৯ই অক্টোবর ১৯৯৯) একজন ফরাসী চীনবিদ তিব্বতবিদ।
প্রথম জীবন ও শিক্ষা
রল্ফ আলফ্রেড স্টেইনের জন্ম ১৩ই জুন ১৯১১ তারিখে তৎকালীন জার্মানীর (বর্তমানে পোল্যান্ডের) শ্ফায়েট্শে শহরে এক ইহুদি পরিবারে হয়। তিনি ১৯৩৩ খ্রিষ্টাব্দে বার্লিন বিশ্ববিদ্যালয় থেকে চীনা ভাষার ওপর শিক্ষালাভ করেন। ঐ বছর ফ্রান্সে পালিয়ে গিয়ে ইনস্টিটিউট ন্যাশানাল ডেস ল্যাঙ্গুয়িস এট সিভিলাইজেশন্স ওরিয়েন্টালিস চীনা ও জাপানী ভাষার ওপর ডিগ্রী লাভ করেন। ১৯৩৯ খ্রিষ্টাব্দে তিনি ফরাসী নাগরিকত্ব নেন। দ্বিতীয় বিশ্বযুদ্ধে ফরাসী ইন্দোচীনে অনুবাদকের কাজ করেন ও জাপানীদের হাতে বন্দী হন। ১৯৬০ খ্রিষ্টাব্দে তিব্বতী গ্রন্থ গে-সার র্গ্যাল-পোর ওপরে ডক্টরেট ডিগ্রী লাভ করেন।
অধ্যাপনা
স্টেইন ১৯৫১ থেকে ১৯৭৫ খ্রিষ্টাব্দ পর্যন্ত একোলে প্রাটিক ডেস হটস এট্যুডস ও ১৯৬৬ থেকে ১৯৮২ খ্রিষ্টাব্দ পর্যন্ত কলেজ ডি ফ্রান্স প্রতিষ্ঠানে অধ্যাপনা করেন। তার ছাত্রদের মধ্যে ব্সাম-গ্তন র্গ্যাল-ম্ত্শন ম্খর-র্মেউ, ইয়োশিরো ইমায়েদা প্রভৃতি উল্লেখযোগ্য।
মাইকেল ম্যাসন
মাইকেল জেমস ম্যাসন (Michael Mason; জন্ম: ২৭ আগস্ট, ১৯৭৪) ওয়েলিংটনের কার্টারটন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন মাইকেল ম্যাসন। বর্তমানে তিনি পাহিয়াতুয়া এলাকায় বসবাস করছেন।
প্রথম-শ্রেণীর ক্রিকেট
১৯৯৭-৯৮ মৌসুম থেকে ২০১১ সাল পর্যন্ত মাইকেল ম্যাসনের প্রথম-শ্রেণীর খেলোয়াড়ী জীবন চলমান ছিল। বেশ কঠিন পরিশ্রম করে নিউজিল্যান্ড দলে নিজের স্থান নিশ্চিত করেছিলেন মাইকেল ম্যাসন।
মাঙ্গাটাইনোকা এলাকা থেকে মাইকেল ম্যাসন খেলার জগতে আসেন। এখান থেকেই ইয়ান চ্যাটফিল্ড, হ্যারি কেভ, রিচার্ড কলিঞ্জ ও ল্যান্স কেয়ার্নসের ন্যায় দেশের সেরা বোলারদের অংশগ্রহণ ঘটে। তাদেরই ন্যায় তিনিও সেরা ও বিশ্বস্ত খেলোয়াড়ের ভূমিকায় অবতীর্ণ হন। তবে, তেমন সফলতার স্বাক্ষর লাভ করতে পারেননি। আঘাতের কারণে ক্রমাগত দূরে সরে থাকলেও ঠিকই দল নির্বাচকমণ্ডলীর দৃষ্টিতে ছিলেন। জন ব্রেসওয়েল একদা মন্তব্য করেছিলেন যে, দেশের সেরা নিখুঁত-নিশানা বরাবর বোলার তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, ছাব্বিশটি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশগ্রহণ করেছেন মাইকেল ম্যাসন। ২৬ মার্চ, ২০০৪ তারিখে ওয়েলিংটনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৯ নভেম্বর, ২০০৩ তারিখে লাহোরে স্বাগতিক পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ৯ মার্চ, ২০১০ তারিখে হ্যামিল্টনে সফরকারী অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি।
এরপর কদাচিৎই তাকে খেলায় নিজেকে মেলে ধরতে দেখা যায়। ২০০৮ সালে ইংল্যান্ড গমনার্থে নিউজিল্যান্ড দলের সদস্যরূপে অন্তর্ভুক্ত হন। এসেক্সের বিপক্ষে তিন উইকেট পান তিনি। ইংল্যান্ড লায়ন্সের বিপক্ষে দ্বাদশ খেলোয়াড়ের ভূমিকায় অবতীর্ণ হয়েছিলেন। প্রায় দুই বছর পর মার্চ, ২০১০ সালে অস্ট্রেলিয়ার বিপক্ষে তাকে আবারও খেলানো হয়। তবে, সেন্ট্রাল ডিস্ট্রিক্টসের পক্ষে তিনি ঠিকই তার ধারাবাহিক ক্রীড়ানৈপুণ্য প্রদর্শন করেছিলেন।
বাংলাদেশ কৃষক শ্রমিক আওয়ামী লীগ
বাংলাদেশ কৃষক শ্রমিক আওয়ামী লীগ বাংলাদেশ আওয়ামী লীগ, বাংলাদেশ কমিউনিস্ট পার্টি, বাংলাদেশ ন্যাশনাল আওয়ামী পার্টি এবং জাতীয় লীগ নিয়ে গঠিত একটি রাজনৈতিক ফ্রন্ট ছিল। এটি বাংলাদেশের অধুনালুপ্ত একটি বিতর্কিত রাজনৈতিক দল যা সচরাচর বাকশাল নামে উল্লিখিত। ১৯৭৫ সালের ২৫ জানুয়ারি বাংলাদেশের সংবিধানের চতুর্থ সংশোধনীবলে বহুদলীয় সংসদীয় সরকার পদ্ধতি পরিবর্তন করে রাষ্ট্রপতি শাসিত সরকার ব্যবস্থা প্রবর্তন করা হয় এবং দেশের সমগ্র রাজনৈতিক দল বিলুপ্ত করে বাকশাল নামক এই একক রাজনৈতিক দল গঠন করা হয়। দলটি দ্বিতীয় বিপ্লব নামক তত্ত্বের অধীনে সংস্কারগোষ্ঠীর একটি অংশ হিসেবে রাষ্ট্র সমাজতন্ত্রের পক্ষে মত দেয়। দ্বিতীয় বিপ্লবের উদ্দেশ্য অর্জনের জন্য বাকশাল ছিল সিদ্ধান্ত গ্রহণকারী পরিষদ।
একই বৎসর ১৫ আগস্ট সামরিক অভ্যূত্থানে শেখ মুজিবের মৃত্যু হলে বাংলাদেশ কৃষক শ্রমিক আওয়ামী লীগ-এর সকল কার্যক্রম বন্ধ হয়ে যায়। পরবর্তীেতে,১৯৭৮ সালে জিয়াউর রহমান বহুদলীয় রাজনৈতিক ব্যবস্থা পুন:প্রবর্তনের উদ্যোগ নিলে বাকশালের কুশীলবরা পূর্বতন বাংলাদেশ আওয়ামী লীগ পুনরুজ্জীবিত করে। ফলে বাংলাদেশের রাজনীতিতে বাকশাল নামক রাজনৈতিক দলের পুনারাবির্ভাব হয় নি।
পটভূমি
১৯৭৩ সালের নির্বাচনে শেখ মুজিবুর রহমান এবং তার আওয়ামী লীগ একটি দুর্দান্ত বিজয় অর্জন করেছিল। তবে সমর্থকরা ব্যাপক দুর্নীতিতে জড়িয়ে পড়ে । ক্রমবর্ধমান অস্থিরতার মুখে ২৮ ডিসেম্বর ১৯৭৪ শেখ মুজিবুর রহমান জরুরি অবস্থা জারি করেন, যা তাকে কোনো রাজনৈতিক নিষেধাজ্ঞা আরোপের ক্ষমতা প্রধান করে। বাকশালকে তিনি ‘দ্বিতীয় বিপ্লব’ বলে আখ্যায়িত করেছিলেন।
১৯৭৪ সালে সারাদেশ যখন দুর্ভিক্ষ চলছে তখন কর্নেল তাহের একটি গোপন সশস্ত্র বিপ্লবী-গণবাহিনী গড়ে তোলেন।  জাসদ প্রতিটি সেনানিবাসে গড়ে তোলে তাদের বিপ্লবী সৈনিক সংস্থা।  ১৯৭৩ সালের জাসদের প্রথম জাতীয় অধিবেশনেই মার্কসবাদ, লেনিনবাদ ও মাওপন্থী চিন্তাধারাকে তাদের আদর্শ এবং বৈজ্ঞানিক সমাজতন্ত্রকে লক্ষ্যে স্থির করে শেখ মুজিব সরকারকে একটি 'বুর্জোয়া শোষক শ্রেণি' সরকার বলে আখ্যায়িত করা হয়। অপরদিকে সশস্ত্র বিপ্লবের মাধ্যমে শ্রেণিমুক্ত ‘স্বাধীন জনগণতান্ত্রিক পূর্ববাংলা’ গঠন করার লক্ষ্যে আরেক স্লোগানধারী সিরাজ শিকদারের নেতৃত্বে পূর্ববাংলার সর্বহারা পার্টির ক্যাডারেরা ১৯৭২-৭৩ সালের দিকে কমপক্ষে ৪৯২৫টি গুপ্তহত্যা করেছিল।
১৯৭৫ সালের ২৫ জানুয়ারি সংসদের মাধ্যমে সংবিধানের চতুর্থ সংশোধনী পাশ হয়। এতে সব রাজনৈতিক দল ভেঙ্গে যায় এবং তার একদলীয় শাসন প্রতিষ্ঠিত হয়।
গঠনতন্ত্র
বাকশাল ব্যবস্থায় দলের চেয়ারম্যানই সর্বক্ষমতার অধিকারী। দলের কেন্দ্রীয় সংস্থাগুলি হচ্ছে- চেয়ারম্যানের পরেই সবচেয়ে ক্ষমতা সম্পন্ন হচ্ছে, একজন সাধারণ সম্পাদক সহ ১৫ জন সদস্য বিশিষ্ট কার্যনির্বাহী কমিটি। চেয়ারম্যান সাধারণ সম্পাদক সহ ১৫ জনকেই মনোনীত করবেন। ( বাকশাল গঠনতন্ত্রের দশম ধারার ২ উপধারা)।কেন্দ্রীয় কমিটির এক তৃতীয়াংশ চেয়ারম্যান কর্তৃক মনোনীত হবেন ( দ্বাদশ ধারার ৪ (ঙ) উপধারা)। কোন সংগঠন, সংস্থা বা কমিটির কোন সদস্য পদ শুন্য হলে, তদস্থলে চেয়ারম্যান নতুন সদস্য নিয়োগ করবেন (চতুর্বিংশ ধারা ২ উপধারা)। দলীয় কাউন্সিলে চেয়ারম্যান ৫০ জন পর্যন্ত মনোনয়ন করতে পারবেন (দ্বাদশ ধারার ১ (চ) উপধারা)। কাউন্সিলে প্রতিনিধি প্রেরণের ব্যাপারে বিভিন্ন জেলা ও অঙ্গ সংগঠনের কোটা চেয়ারম্যান কর্তৃক মনোনীত কার্যনির্বাহী কমিটি ঠিক করবে (দ্বাদশ ধারার ১ (গ) উপধারা)। তাছাড়া বিভিন্ন সরকারি বা আধাসরকারি দফতর বা প্রতিষ্ঠান, কর্পোরেশন, স্বায়ত্বশাসিত সংস্থা এবং সামরিক ও বেসামরিক বাহিনীসমূহের প্রতিনিধি নির্বাচনের ব্যাপারে দলের চেয়ারম্যানের ইচ্ছাই প্রধান (দশম ধারার ১০ উপধারা ও ষোড়শ ধারার ২ (খ) উপধারা)। চেয়ারম্যান ইচ্ছা করলে গঠনতন্ত্রের যে কোন ধারা পরিবর্তন, সংশোধন ও পরিবর্ধন করতে পারবেন এবং একমাত্র চেয়ারম্যানই গঠনতন্ত্রের ব্যাখ্যা দান করতে পারবেন (দ্বাবিংশতি ধারার ১ ও ২ উপধারা)।
সদস্যপদ প্রাপ্তি
বাকশাল ব্যবস্থায় দলের সদস্য প্রাপ্তির ব্যাপারটিও দলের চেয়ারম্যানের ইচ্ছাধীন। কারণ কার্যনির্বাহী কমিটির হাতেই সদস্যপদ প্রধানের দায়িত্ব দেওয়া হয়েছে। (ষষ্ঠ ধারা ৫ (গ) উপধারা)। এই ব্যবস্থায় সরকারী ও আধাসরকারী প্রতিষ্ঠানের কর্মচারীবৃন্দ এবং পুলিশ মিলিটারি সদস্যরাও দলের সদস্য হতে পারবেন। কিন্তু কে সদস্য হতে পারবেন আর কে পারবেন না তা সম্পূর্ণ রূপে চেয়ারম্যানের ইচ্ছাধীন (দশম ধারার ১০ উপধারা)। এইসব ক্ষেত্রে কোথায় প্রাথমিক ইউনিট করার অধিকার দেওয়া হবে এবং প্রাথমিক ইউনিটের সদস্য সংখ্যা কত হতে পারবে, তা ঠিক করবে চেয়ারম্যান কর্তৃক মনোনীত কার্যনির্বাহী কমিটি।
অঙ্গ-সংগঠন
বাকশাল ব্যবস্থার অধীনে কোন অদলীয় শ্রেণী ও পেশাভিত্তিক সংগঠন এবং গণসংগঠন করার কোন অধিকার নেই। ট্রেড ইউনিয়ন মাত্রই তাকে বাকশালের অঙ্গদল শ্রমিক লীগের অন্তর্ভুক্ত হতে হবে। এই ব্যবস্থায় জাতীয় শ্রমিক লীগ, জাতীয় কৃষক লীগ, জাতীয় মহিলা লীগ, জাতীয় যুবলীগ এবং জাতীয় ছাত্রলীগ বাদে কোন শ্রমিক, কৃষক, মহিলা, যুব ও ছাত্র সংগঠন থাকতে পারবে না। আর উপরিউক্ত সংগঠনগুলি হচ্ছে বাকশালেরই অঙ্গ সংগঠন (অষ্টাদশ ধারা)।
নির্বাচন
যদিও ১৫ আগস্টের পর বাকশালের কুশীলবরা "বাংলাদেশ আওয়ামী লীগ" নামে পুনরায় রাজনীতিতে আসেন তবুও বাকশাল ১৯৮৬ সালে "নৌকা" এবং ১৯৯১ সালে "বাইসাইকেল" প্রতীকে নির্বাচনে অংশ নেয়। পরবর্তীতে দলের বেশীরভাগ সদস্য আওয়ামী লীগে যোগ দিলে দলটি চূড়ান্তভাবে বিলুপ্ত হয়।
সংবাদপত্রের স্বাধীনতা
৬ জুন, ১৯৭৫ বাকশাল ব্যবস্থায় দেশে চারটি দৈনিক ছাড়া আর সকল সংবাদপত্রের ডিক্লারেশন বাতিল করা হয়। ঐ চারটি ছিল দৈনিক ইত্তেফাক, দ্য বাংলাদেশ টাইমস, দৈনিক বাংলা, বাংলাদেশ অবজারভার।
বহিঃসংযোগ
বিভিন্ন পত্রিকার সাংবাদিকদের বাকশালে যোগদান ইত্তেফাকে বাকশালের ঘোষণা
হসন্ত ফার্নান্দো
কান্দাগে হসন্ত রুয়ান কুমারা ফার্নান্দো (හසන්ත ප්‍රනාන්දු; জন্ম: ১৪ অক্টোবর, ১৯৭৯) পান্দুয়ারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০২ থেকে ২০০৬ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে বাসনাহিরা সাউথ, চিল ম্যারিয়ান্স ক্রিকেট ক্লাব, মুরস স্পোর্টস ক্লাব, সেবাস্টিয়ানিটিস ক্রিকেট ও অ্যাথলেটিক ক্লাব, শ্রীলঙ্কা এ দল ও শ্রীলঙ্কা অনূর্ধ্ব-১৯ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করতেন হসন্ত ফার্নান্দো।
প্রথম-শ্রেণীর ক্রিকেট
মোরাতুয়ার প্রিন্স অব ওয়ালস কলেজে অধ্যয়ন করেছেন। ২০০১-০২ মৌসুম থেকে হসন্ত ফার্নান্দো’র প্রথম-শ্রেণীর খেলোয়াড়ী জীবন চলমান রয়েছে। ব্যাট হাতে নিয়ে তিন সেঞ্চুরি সহযোগে ৩৫.০৫ গড়ে রান সংগ্রহ করেন। এছাড়াও, বল হাতে ১৫.৭৩ গড়ে ৬১ উইকেট পান।
২০০৬ সালে হোয়াইটহ্যাভেন ক্রিকেট ক্লাবে পেশাদার খেলোয়াড় হিসেবে চুক্তিবদ্ধ হন। লীগের বোলিং গড়ে শীর্ষ স্থান অধিকার করেন। শ্রীলঙ্কা দল থেকে বাদ পড়ার পর ইংল্যান্ডে চলে যান। সেখানে অর্ধ-পেশাদারী পর্যায়ের দল প্লাইমাউথে স্থানীয় ৫০ ওভারের লীগ প্রতিযোগিতায় খেলেন। আকস্মিকভাবেই শ্রীলঙ্কান ২০/২০ দলে খেলার জন্যে আমন্ত্রিত হন ও দলের গুরুত্বপূর্ণ সংরক্ষিত খেলোয়াড় ছিলেন। প্লাইমাউথ দল পরবর্তীতে লীগের শীর্ষ স্থান দখল করে। ২০১১ সালে সাডবারি সিসিতে পেশাদারী খেলোয়াড় ছিলেন। এ পর্যায়ে ইস্ট অ্যাংলিয়ান প্রিমিয়ার লীগের মর্যাদা অক্ষুণ্ন রাখতে ক্লাবে ভূমিকা রাখেন। ২০১২ সালেও ক্লাবে যুক্ত থাকেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও সাতটিমাত্র একদিনের আন্তর্জাতিকে অংশগ্রহণ করেছেন হসন্ত ফার্নান্দো। ৮ নভেম্বর, ২০০২ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ নভেম্বর, ২০০২ তারিখে সেঞ্চুরিয়নে একই দলের বিপক্ষে সর্বশেষ টেস্টে অংশ নেন তিনি।
সেবাস্টিয়ানিটিস ক্রিকেট ও অ্যাথলেটিক ক্লাবে মাত্র এক মৌসুম খেলার পরপরই দল নির্বাচকমণ্ডলীর দৃষ্টি আকর্ষণে সক্ষম হন। ২০০৩ সালের ক্রিকেট বিশ্বকাপকে ঘিরে দল নির্বাচকমণ্ডলী তাদের একদিনের দলের উপযোগী ফাস্ট বোলিং অল-রাউন্ডারের সন্ধান করছিল। হসন্ত ফার্নান্দোকে শীর্ষে রাখা হয়। ঐ মৌসুমে তিনি তিনটি সেঞ্চুরির সন্ধান পেয়েছিলেন। ক্রিকেট বিশ্বকাপে দলের অন্যতম খেলোয়াড় হিসেবে তাকে শ্রীলঙ্কা দলে রাখা হয়।
৪ আগস্ট, ২০০২ তারিখে বাংলাদেশ দলের বিপক্ষে একদিনের আন্তর্জাতিকে অভিষেক পর্ব সম্পন্ন হয় তার। খেলায় তার বোলিং বেশ আশাপ্রদ ছিল। পেসে দক্ষতা দেখালেও নিখুঁত নিশানা ও খেলার বোলিং ভঙ্গীমায় বৈচিত্র্য লক্ষ্য করা যায়। সাত নম্বরে ব্যাটিংয়ে নামলেও সুবিধে করতে পারেননি। তবে বল হতে বেশ সফল হন। পেসের অভাব সত্ত্বেও বৈচিত্র্যময় বোলিং উপহার দেন।
পরের বছর দলের সাথে দক্ষিণ আফ্রিকা গমন করেন। জোহেন্সবার্গে তার টেস্ট অভিষেক ঘটে। কিন্তু, উভয় ইনিংসেই তিনি শূন্য রানে বিদেয় নেন। তিন বছর পর বাংলাদেশ সফরে যান। পরবর্তীতে দক্ষিণ আফ্রিকায় অনুষ্ঠিত ২০০৭ সালের আইসিসি টুয়েন্টি২০ বিশ্ব চ্যাম্পিয়নশীপে খেলার জন্য আমন্ত্রিত হন।
দিয়েগো ওলিভেইরা
দিয়েগো কেইরোজ দে ওলিভেইরা (Diego Oliveira; জন্ম: ২২ জুন ১৯৯০; দিয়েগো ওলিভেইরা নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
দিয়েগো কেইরোজ দে ওলিভেইরা ১৯৯০ সালের ২২শে জুন তারিখে ব্রাজিলের কুরিতিবায় জন্মগ্রহণ করেছেন এবং সেখানেই তার শৈশব অতিবাহিত করেছেন।
গুড কপি ব্যাড কপি
গুড কপি ব্যড কপি (উপশিরোনাম: অ্যা ডকুমেন্ট্রি অ্যাবাউট দ্য কারেন্ট স্টেট অব কপিরাইট অ্যান্ড কালচার) ইন্টারনেট, ফাইল শেয়ারিং এবং অন্যান্য প্রযুক্তিগত অগ্রগতির প্রেক্ষাপটে অন্দ্রেস জনসেন পরিচালিত কপিরাইট এবং সংস্কৃতি সম্পর্কিত ২০০৭ সালের একটি ডকুমেন্টারি ফিল্ম৷  রাল্ফ ক্রিস্টেনসেন ও হেনরিক মোল্টকে এটিতে কপিরাইট সম্পর্কিত বিভিন্ন দৃষ্টিভঙ্গি যেমন  কপিরাইট আইনজীবী, প্রযোজক, শিল্পী এবং ফাইল শেয়ারিং পরিষেবা সরবরাহকারী সহ অনেকের সাথে সাক্ষাৎকারের বৈশিষ্ট্য রয়েছে।
সন্তুষ্ট
সাক্ষাৎকার নেওয়া শিল্পীদের মধ্যে গার্ল টক এবং ড্যাঞ্জার মাউস, ম্যাসআপ দৃশ্যের জনপ্রিয় সংগীতশিল্পীরা যারা অন্য গানের শব্দগুলিকে নিজের মতো করে কাটা এবং রিমিক্স করে। এই শিল্পীদের সাথে সাক্ষাৎকারগুলি ডিজিটাল কাজের একটি উদীয়মান বোঝাপড়া এবং তাদের অনুমোদনের কপিরাইট উপস্থাপনার অন্তরায় প্রকাশ করে।
গুড কপি কপিরাইটযুক্ত বৈশিষ্ট্যযুক্ত সাক্ষাৎগুলি ব্যবহারকারী-উৎপাদিত সামগ্রী, ম্যাসআপ সংগীত এবং ভিডিও সংস্কৃতির দিকে সাম্প্রতিকতম স্থানান্তরকে স্বীকার করে। তথ্যচিত্র স্যাম্পলিং, লাইসেন্সিং এবং কপিরাইট সম্পর্কিত বর্তমান আইনি পরিস্থিতি ব্যাখ্যা করে বলে।
গুড কপি ব্যাড কপি বর্তমান দ্বন্দ্বের নথি কপিরাইট আইন এবং সাম্প্রতিক প্রযুক্তিগত অগ্রগতি যে সক্ষম স্যাম্পলিং সঙ্গীতের পাশাপাশি মাধ্যমে কপিরাইটযুক্ত উপাদান বিতরণের পিয়ার টু পিয়ার ফাইল শেয়ারিং যেমন সার্চ ইঞ্জিন চর বে । এমপিএএ ( মোশন পিকচার অ্যাসোসিয়েশন অফ আমেরিকা ) সিইও ড্যান গ্লিকম্যানকে ২০০৬ সালের মে মাসে পাইরেট বেয়ের বিরুদ্ধে সুইডিশ পুলিশ কর্তৃক একটি অভিযানের বিষয়ে সাক্ষাৎকার দেওয়া হয়েছিল। গ্লিকম্যান স্বীকার করেছেন যে জলদস্যুতা কখনই থামানো হবে না, তবে তারা এটিকে যতটা সম্ভব কঠিন এবং ক্লান্তিকর করে তোলার চেষ্টা করবেন বলে উল্লেখ করেছেন। পাইরেট বে থেকে আসা গটফ্রিড স্বার্থলম এবং ফ্রেড্রিক নীজকেও সাক্ষাৎকার দেওয়া হয়েছে, নীজের সাথে উল্লেখ করা হয়েছে যে পাইরেট বে মার্কিন আইন অনুযায়ী অবৈধ, তবে সুইডিশ আইন অনুযায়ী নয়।
সাক্ষাৎকারগুলি মার্কিন যুক্তরাষ্ট্র, সুইডেন, রাশিয়া, নাইজেরিয়া এবং ব্রাজিল সহ বেশ কয়েকটি দেশে শিল্প, সংস্কৃতি এবং কপিরাইটের প্রতি দৃষ্টিভঙ্গির দলিল দেয়।
নাইজেরিয়া এবং ব্রাজিলের পরিস্থিতি নতুন প্রযুক্তিগত সম্ভাবনা এবং পরিবর্তিত বাজারের প্রতিক্রিয়া হিসাবে উদ্ভাবনী ব্যবসায়িক মডেলগুলির ক্ষেত্রে নথিভুক্ত।
নাইজেরিয়ায় ডকুমেন্টারি নাইজেরিয়ান ফিল্ম ইন্ডাস্ট্রিতে বা নলিউডের মধ্যে কাজ করা ব্যক্তিদের সাক্ষাটহকার নিয়েছে। লেগোসের চলচ্চিত্র নির্মাতা চার্লস ইগওয়ে নাইজেরিয়ান চলচ্চিত্র শিল্প, নাইজেরিয়ান চলচ্চিত্রের প্রকৃতি এবং ডিজিটাল ভিডিও প্রযুক্তির প্রসঙ্গে কপিরাইটের বিষয়ে তাঁর মতামত সম্পর্কে দীর্ঘ সময় সাক্ষাৎকার নিয়েছিলেন। নাইজেরিয়ার কপিরাইট সোসাইটির মায়ো আইাইলরান কপিরাইট প্রয়োগের ক্ষেত্রে নাইজেরিয়ান সরকারের দৃষ্টিভঙ্গি ব্যাখ্যা করেছেন।
ব্রাজিলে টেকনো ব্রিগা শিল্প এবং কপিরাইট এবং নমুনা সম্পর্কিত তার অনন্য পদ্ধতির নথিভুক্ত করা হয়েছে, অন্যদের মধ্যে লোন এফজিভি ব্রাজিলের অধ্যাপক রোনালদো লেমোসের সাথে সাক্ষাৎকারের বৈশিষ্ট্য রয়েছে। লেমোস ব্যাখ্যা করেছেন যে সিডি বা রেকর্ডকৃত সংগীতকে কেবল দল ও কনসার্টের বিজ্ঞাপন হিসাবে বিবেচনা করা হয় যা উপার্জন উৎপন্ন করে।
বিতরণ
মূলত ডেনিশ জাতীয় সম্প্রচার টেলিভিশন নেটওয়ার্কের জন্য নির্মিত, চলচ্চিত্রটি শেষ পর্যন্ত একটি বিটটোরেন্ট ডাউনলোড হিসাবে ইন্টারনেটে বিনামূল্যে প্রকাশ করা হয়েছিলো। চলচ্চিত্র নির্মাতারা আশা করছেন যে গুড কপির জন্য বাজে কপিগুলো নিখরচায় প্রকাশ করা সচেতনতা বৃদ্ধি করবে এবং অন্যান্য স্থানীয় সম্প্রচার নেটওয়ার্কগুলিকে ডকুমেন্টারি দেখানোর জন্য নেতৃত্ব দেবে।
ডকুমেন্টারিটি প্রথমে পাইরেট বেতে প্রকাশিত হয়েছিল এবং তারপরে এটি আনুষ্ঠানিকভাবে ব্লিপ.টিভি ভিডিও শেয়ারিং সাইটে ক্রিয়েটিভ কমন্স অ্যাট্রিবিউশন-নন-বাণিজ্যিক লাইসেন্সের অধীনে প্রকাশিত হয়েছিল।
শিশুশ্রমের সবচেয়ে খারাপ রূপ নিরসনে কর্মসূচি
শিশুশ্রমের সবচেয়ে খারাপ রূপ নিরসনে কর্মসূচি (টিইসিএল) শিশুশ্রম এবং সংশ্লিষ্ট বিষয়গুলির একটি কর্মসূচি যা দক্ষিণ আফ্রিকান কাস্টমস ইউনিয়নের (এসএসিইউ) সব দেশে পরিচালিত হয় যেমন বতসোয়ানা, লেসোথো, নামিবিয়া, দক্ষিণ আফ্রিকা এবং সোয়াজিল্যান্ড।
টিইসিএল কর্মসূচির জন্য তহবিল মার্কিন শ্রম বিভাগ থেকে আন্তর্জাতিক শ্রম সংস্থা (আইএলও) এর শিশুশ্রম নিরসনে আন্তর্জাতিক কর্মসূচী (আইপিইসি) দ্বারা সংগ্রহ করা হয়েছিল। কর্মসূচির প্রথম পর্যায় (টিইসিএল প্রথম নামে পরিচিত) ২০০৪ থেকে জুন ২০০৮ সাল পর্যন্ত চলেছিল। দ্বিতীয় পর্যায় (টিইসিএল) মার্চ ২০০৯ সালে শুরু হয়েছিল এবং তিন বছর ধরে চলবে।
দক্ষিণ আফ্রিকা
দক্ষিণ আফ্রিকায় টিইসিএল ১ মূলত জাতীয় শিশুশ্রম কর্মসূচির মূল উপাদানগুলির জন্য একটি নির্বাহী সংস্থা ছিল, সংশ্লিষ্ট সরকারি বিভাগগুলির অংশীদার এবং সংগঠিত নিয়োগকর্তা, সংগঠিত শ্রম এবং এনজিওগুলির সহযোগিতায় পরিচালিত।
টিইসিএল ২-তে সরকারি বিভাগ এবং অন্যান্য স্টেকহোল্ডারের সীমিত সেটসহ আরও সীমিত কর্মসূচি কার্যক্রমে জড়িত।
পরীক্ষামূলক প্রকল্প
দক্ষিণ আফ্রিকায় টিইসিএল ১ এর মূল প্রকল্পগুলি ছিল চারটি পরীক্ষামূলক প্রকল্প, যার লক্ষ্য ছিল শিশুদের কর্ম-সংক্রান্ত কার্যক্রম যা তাদের উন্নয়নকে ক্ষতিকরভাবে প্রভাবিত করতে পারে।
পরীক্ষামূলক প্রকল্পগুলি নিম্নলিখিত তিনটি সমস্যা বা গোষ্ঠীর সমস্যাগুলির সমাধান করে যার মধ্যে একটি এই প্রতিবেদনে উল্লেখ করা হয়েছে:
এই পরীক্ষামূলক প্রকল্পগুলির বাস্তবায়ন ২০০৫ সালের শেষের দিকে শুরু হয়েছিল এবং সেগুলি ২০০৭ বা ২০০৮ সালে শেষ হয়েছিল।
BLNS দেশসমূহ: শিশুশ্রম নির্মূলে কর্মসূচি প্রণয়ন
সাম্প্রতিক গবেষণায় দেখা গেছে যে বতসোয়ানা, লেসোথো, নামিবিয়া এবং সোয়াজিল্যান্ড (BLNS দেশ হিসাবে উল্লেখ করা হয়েছে) সকল দেশেই শিশুশ্রমের ঘটনা রয়েছে, যদিও দেশগুলির মধ্যে প্রকৃতি এবং ঘটনা ভিন্ন। এই বিষয়ে দেখুন:
এই সমস্ত দেশ ১৯৯৯ সালের শিশুশ্রম সম্মেলনের সবচেয়ে খারাপ রূপগুলি অনুমোদন করেছে, যা শিশুশ্রমের সবচেয়ে খারাপ ধরন চিহ্নিত করে, যার মধ্যে রয়েছে শিশুদের বাণিজ্যিক যৌন শোষণ, জোরপূর্বক শ্রম, প্রাপ্তবয়স্কদের দ্বারা অপরাধ কমিশনে ব্যবহৃত শিশু, শিশু পাচার এবং অন্যান্য বিভিন্ন ধরনের খুব বিপজ্জনক কাজ। সম্মেলনে এমন সব দেশের প্রয়োজন যা সম্মেলনকে অনুমোদন করে শিশুশ্রমের সবচেয়ে খারাপ প্রকারের নিষেধাজ্ঞা এবং নিরসনের জন্য তাৎক্ষণিক 'সময়সীমার ব্যবস্থা' গ্রহণ করে।
শিশুশ্রম নিরসনে সহায়তা করার জন্য দেশগুলির কিছু নীতি ও কর্মসূচি রয়েছে, কিন্তু তাদের কারোরই এখনও এই সমস্যাগুলি বিশেষভাবে মোকাবেলার জন্য ব্যাপক কৌশল নেই।
২০০৬-২০০৮ সালে BLNS দেশগুলি শিশুশ্রম নিরসনে (এপিইসি) জাতীয় কর্মসূচি স্থাপনের পরিকল্পনা করে। এই প্রক্রিয়াটি জাতীয় পর্যায়ে এবং অঞ্চল বা জেলায় স্টেকহোল্ডারদের সাথে ব্যাপক পরামর্শের আশা করে এবং নীচে আরও বিস্তারিতভাবে বর্ণনা করা হয়েছে। এটি শ্রমের জন্য দায়বদ্ধ বিভিন্ন মন্ত্রণালয় দ্বারা পরিচালিত হয় এবং শিশুশ্রমের সবচেয়ে খারাপ রূপ নিরসনে কর্মসূচী (টিইসিএল) দ্বারা সহায়তা করা হয়।
শিশুশ্রম বিষয়ক উপদেষ্টা কমিটি, সরকারী দপ্তরের প্রতিনিধিত্বকারী, সংগঠিত শ্রম ও ব্যবসা এবং সুশীল সমাজ কর্মসূচির উন্নয়ন ও বাস্তবায়নে নির্দেশনা দেয়।
বিদ্যমান নীতি বিশ্লেষণ
কর্মসূচির দ্বিতীয় পর্বে এই দেশগুলোতে শিশুশ্রম নিয়ে একটি আলোচনা নথি প্রকাশ করা হবে। এটি এই দেশগুলিতে শিশুশ্রম সম্পর্কিত তথ্য একত্রিত করবে এবং বিদ্যমান নীতির বিশ্লেষণ এবং সম্ভাব্য নীতিগত ফাঁকগুলি চিহ্নিত করবে।
স্টেকহোল্ডারদের পরামর্শ
আলোচ্য দলিলটি একটি 'বিস্তারিত পরামর্শ প্রক্রিয়া', কর্মসূচির তৃতীয় পর্যায়ের ভিত্তি তৈরি করবে। শিশুশ্রমের সবচেয়ে খারাপ প্রকারের উপর দৃষ্টি নিবদ্ধ করে শিশুশ্রম নির্মূল করার জন্য সম্মিলিত প্রচেষ্টায় কী পদক্ষেপ নেওয়া উচিত তার উপর এটি হবে।
প্রস্তাবিত পদক্ষেপের বিষয়ে ইনপুট পাওয়ার পর যা গ্রহণ করা উচিত, এই প্রস্তাবগুলি প্রস্তাবিত বাস্তবায়ন বিভাগের সাথে সরাসরি আলোচনা করা হবে। উদ্দেশ্য হবে যে পদক্ষেপগুলি নেওয়া হবে তার একটি তালিকা তৈরি করা, যা বাস্তবায়নকারী সংস্থাগুলি সম্মত হয়েছে।
এপিইসি গ্রহণ
এই সমস্ত কার্যক্রম ২০০৮ সালের প্রথম দিকে বতসোয়ানা, নামিবিয়া এবং সোয়াজিল্যান্ডে 'শিশুশ্রম দূরীকরণ কর্ম কার্যক্রম' (এপিইসি)-এর জাতীয় অনুমোদনে শেষ হয়। যদিও প্রধান সরকারি মন্ত্রনালয়ের প্রতিনিধি সহ স্টেকহোল্ডারদের জাতীয় ফোরাম দ্বারা অনুমোদিত, এই কর্মসূচিগুলি ২০০৮ সালের সময় মন্ত্রিসভা পর্যায়ে উপস্থাপন করা হবে বলে আশা করা হয়েছিল।
২০০৮ সালের সময় লেসোথো এপিইসি গ্রহণের আশা করা হয়েছিল। কর্মসূচি বাস্তবায়ন তাদের গ্রহণের পরে হবে।
মদনমোহন মালব্য
মদনমোহন মালব্য (১৮৬১—১৯৪৬) ছিলেন একজন ভারতীয় শিক্ষাবিদ ও রাজনীতিবিদ। তিনি ছিলেন ভারতীয় স্বাধীনতা আন্দোলনের এক বিশিষ্ট নেতা ও ভারতীয় জাতীয় কংগ্রেসের চার বারের সভাপতি। তাকে পণ্ডিত মদনমোহন মালব্য বলা হয়। এবং মহামনা সম্মানে ভূষিত করা হয়।
১৯১৬ সালে মদনমোহন মালব্য বারাণসীতে কাশী হিন্দু বিশ্ববিদ্যালয় বা বেনারস হিন্দু ইউনিভার্সিটি (বি.এইচ.ইউ) প্রতিষ্ঠা করেন। এই বিশ্ববিদ্যালয় ১৯১৫ সালের বি.এইচ.ইউ আইন অনুসারে স্থাপিত। এটি এশিয়ার বৃহত্তম আবাসিক বিশ্ববিদ্যালয় এবং বিশ্বের অন্যতম বৃহৎ বিশ্ববিদ্যালয়। এখানে কলা, বিজ্ঞান, ইঞ্জিনিয়ারিং, ডাক্তারি, কৃষিবিজ্ঞান, চারুকলা, আইন ও প্রযুক্তি বিভাগে ৩৫,০০০-এরও বেশি ছাত্রছাত্রী পড়াশোনা করেন। মদনমোহন মালব্য ১৯১৯ থেকে ১৯৩৮ সাল পর্যন্ত এই বিশ্ববিদ্যালয়ের উপাচার্য ছিলেন।
মদনমোহন মালব্য চার বার (১৯০৯, ১৯১৩, ১৯১৯ ও ১৯৩২ সাল) ভারতীয় জাতীয় কংগ্রেসের সভাপতি হয়েছিলেন। ১৯৩৪ সালে তিনি জাতীয় কংগ্রেস ত্যাগ করে হিন্দু মহাসভার অন্যতম প্রতিষ্ঠাতা-সদস্য হিসেবে যোগ দেন।
মদনমোহন মালব্য ছিলেন দ্য ভারত স্কাউট অ্যান্ড গাইডসের অন্যতম প্রতিষ্ঠাতা। তিনি বিশেষ প্রভাবশালী ইংরেজি সংবাদপত্র দ্য লিডারের প্রতিষ্ঠাতা। ১৯০৯ সালে এটি এলাহাবাদে প্রথম প্রকাশিত হয়। ১৯২৪ থেকে ১৯৪৬ সাল পর্যন্ত তিনি হিন্দুস্তান টাইমস পত্রিকার চেয়ারম্যানও ছিলেন। তারই উদ্যোগে ১৯৩৬ সালে এই পত্রিকার হিন্দি সংস্করণ হিন্দুস্তান দৈনিক প্রকাশিত হয়।
২০১৪ সালের ২৪ ডিসেম্বর মদনমোহ মালব্যের ১৫৩তম জন্মবার্ষিকীর আগের দিন তাকে ভারতীয় প্রজাতন্ত্রের সর্বোচ্চ অসামরিক সম্মান ভারতরত্ন (মরণোত্তর) দিয়ে সম্মানিত করা হয়।
প্রথম জীবন ও শিক্ষা
১৮৬১ সালের ২৫ ডিসেম্বর ব্রিটিশ ভারতের যুক্তপ্রদেশের (অধুনা ভারতীয় প্রজাতন্ত্রের উত্তরপ্রদেশ রাজ্য) এলাহাবাদ শহরে মদনমোহন মালব্যের জন্ম। তিনি এক গৌড় ব্রাহ্মণ পরিবারে জন্মগ্রহণ করেছিলেন। তার পিতার নাম পণ্ডিত ব্রিজ নাথ ও মাতার নাম মুনা দেবী। তার পূর্বপুরুষরা ছিলেন অধুনা মধ্যপ্রদেশের মালব (উজ্জয়িনী) অঞ্চলের সংস্কৃত পণ্ডিত। সেই থেকে তারা ‘মালব্য’ নামে পরিচিত। তাদের প্রকৃত পদবী ছিল চতুর্বেদী। মদনমোহন মালব্যের পিতা ছিলেন সংস্কৃত সন্ডিত। তিনি ভাগবত পুরাণ পাঠ করতেন।
মদনমোহন মালব্য প্রথমে সংস্কৃত পাঠশালা ও পরে একটি ইংরেজি বিদ্যালয়ে পড়াশোনা করেন। তিনি পড়াশোনা শুরু করেছিলেন হরদেবের ধর্মজ্ঞানোপদেশ পাঠশালায়। এখানে তিনি প্রাথমিক শিক্ষা শেষ করে পরে বিদ্যাবর্ধিনী সভার একটি বিদ্যালয়ে পড়াশোনা করেন। পরে তিনি ভর্তি হন এলাহাবাদ জেলা স্কুলে। এখানে পড়ার সময় থেকে তিনি ‘মকরন্দ’ ছদ্মনামে কবিতা লেখা শুরু করেন। এই কবিতাগুলি পত্রপত্রিকায় প্রকাশিত হত।
১৮৭৯ সালে তিনি মুয়ার সেন্ট্রাল কলেজ (অধুনা এলাহাবাদ বিশ্ববিদ্যালয়) থেকে ম্যাট্রিক পাস করেন। হ্যারিসন কলেজের প্রিন্সিপাল তার জন্য একটি মাসিক বৃত্তির ব্যবস্থা করে দেন। কারণ, সেই সময় মদনমোহন মালব্যের পরিবার আর্থিক অনটনে পড়েছিলেন। এরপর তিনি কলকাতা বিশ্ববিদ্যালয় থেকে স্নাতক হন।
রাজনৈতিক কর্মজীবন
১৮৮৬ সালের ডিসেম্বর মাসে মদনমোহন মালব্য কলকাতায় দাদাভাই নৌরজির সভাপতিত্বে ভারতীয় জাতীয় কংগ্রেসের দ্বিতীয় অধিবেশনে অংশগ্রহণ করেন। এখানে তিনি কাউন্সিলে ভারতীয়দের প্রতিনিধিত্বের বিষয়টি নিয়ে বক্তৃতা দেন। তার ভাষণে নৌরজি খুশি হননি। সেই সময় এলাহাবাদের নিকটস্থ কালাকঙ্করের শাসক রাজা রামপাল সিং হিন্দুস্তান নামে একটি হিন্দি সাপ্তাহিক পত্রিকা প্রকাশ করেছিলেন। তিনি পত্রিকাটিকে দৈনিক পত্রিকায় রূপান্তরিত করার জন্য একজন যোগ্য সম্পাদক খুঁজছিলেন। মদনমোহন মালব্যের ভাষণে তিনিও খুশি হননি। কিন্তু পত্রিকা সম্পাদনার জন্য তিনি তাকেই প্রস্তাব দেন। তাই ১৮৮৭ সালের জুলাই মাসে মদনমোহন মালব্য শিক্ষকতার চাকরি ছেড়ে সেই জাতীয়তাবাদী দৈনিকটির সম্পাদনার কাজ শুরু করেন। সেখানে তিনি আড়াই বছর কাজ করেছিলেন। এরপর তিনি এলাহাবাদ ফিরে এসে এল.এল.বি পড়া শুরু করেন। সেই সময় এলাহাবাদে তিনি দি ইন্ডিয়ান ওপিনিয়ন নামে একটি ইংরেজি দৈনিকের সহ-সম্পাদনার কাজ শুরু করেন। আইন পড়া শেষ করে তিনি ১৮৯১ সালে এলাহাবাদ জেলা আদালতে ওকালতি শুরু করেন। পরে ১৮৯৩ সালের ডিসেম্বরে তিনি এলাহাবাদ হাইকোর্টে ওকালতি শুরু অরেন।
১৯০৯ ও ১৯১৮ সালে মদনমোহন মালব্য ভারতীয় জাতীয় কংগ্রেসের সভাপতি নির্বাচিত হয়েছিলে। তিনি ছিলেন একজন নরমপন্থী নেতা। ১৯১৬ সালের লখনউ চুক্তি অনুসারে মুসলমানদের জন্য পৃথক আইনসভার বিরোধিতা করেছিলেন। মহাত্মা গান্ধী তাকে "মহামনা" সম্মানে ভূষিত করেন।
১৯১১ সালে শিক্ষাবিস্তার ও সমাজসেবার জন্য তিনি তার লাভজনক আইনব্যবসা চিরকালের জন্য পরিত্যাগ করেন। সন্ন্যাস জীবন যাপনের জন্য তিনি সমাজসেবার কাজে প্রতিজ্ঞাবদ্ধ হন। কিন্তু চৌরিচৌরার ঘটনায় ১৭৭ জন স্বাধীনতা সংগ্রামীর ফাঁসির হুকুম হলে তিনি আদালতে তাদের হয়ে সওয়াল করেন এবং তাদের মুক্তির ব্যবস্থা করেন।
১৯১২ থেকে ১৯১৯ সাল পর্যন্ত তিনি ভারতের ইম্পিরিয়াল লেজিসলেটিভ কাউন্সিলের সদস্য ছিলেন। এই কাউন্সিল ১৯১৯ সালে কেন্দ্রীয় আইনসভায় রূপান্তরিত হলে তিনি ১৯২৬ সাল পর্যন্ত সেখানকার সদস্য থাকেন। মদনমোহন মালব্য অসহযোগ আন্দোলনে যোগ দিয়েছিলেন। যদিও তিনি আবেদন-নিবেদনের রাজনীতি ও খিলাফত আন্দোলনে কংগ্রেসের যোগদানের বিরোধিতা করেছিলেন।
১৯২৮ সালে তিনি মতিলাল নেহেরু, জওহরলাল নেহেরু ও অন্যান্য নেতাদের সঙ্গে সাইমন কমিশনের বিরোধিতা করেন। ১৯৩২ সালের ৩০ মে, বিলাতি দ্রব্য বর্জন করে ভারতীয় দ্রব্য কেনার আবেদন জানিয়ে তিনি একটি ম্যানিফেস্টো প্রকাশ করেন। ১৯৩০ সালে তিনি প্রথম গোলটেবিল বৈঠকে প্রতিনিধিত্ব করেছিলেন।
যদিও আইন অমান্য আন্দোলনের সময় ১৯৩২ সালের ২৫ মে তিনি দিল্লিতে অন্যান্য ৪৫০ জন কংগ্রেস স্বেচ্ছাসেবকের সঙ্গে গ্রেফতার হন। কিন্তু এই বছরই সরোজিনী নাইডু গ্রেফতার হওয়ার পর তিনি দিল্লিতে কংগ্রেসের সভাপতি নির্বাচিত হন। ১৯৩৩ সালে কলকাতায় মদনমোহন মালব্য আবার কংগ্রেসের সভাপতি নির্বাচিত হয়েছিলেন। ভারতের স্বাধীনতার আগে মদনমোহন মালব্যই একমাত্র নেতা যিনি চার বার কংগ্রেস সভাপতি নির্বাচিত হন।
সাম্প্রদায়িক বাঁটোয়ারার ব্যবস্থায় সংখ্যালঘুদের জন্য আলাদা আইনসভার বিরোধিতায় মদনমোহন মালব্য মাধব শ্রীহরি আনের সঙ্গে কংগ্রেস ছেড়ে কংগ্রেস ন্যাশানালিস্ট পার্টি গঠন করেন। কংগ্রেসের বিরুদ্ধে নির্বাচনে এই দল কেন্দ্রীয় আইনসভায় ১২টি আসন পেয়েছিল।
সাংবাদিকতা
১৮৮৭ সালে হিন্দি দৈনিক হিন্দুস্তান-এ সম্পাদনার মাধ্যমে মদনমোহন মালব্য তার সাংবাদিক কর্মজীবন শুরু করেন। কালাকঙ্করের (অধুনা প্রতাপগড় জেলা, উত্তরপ্রদেশ) রাজা রামপাল সিং ১৮৮৬ সালে কলকাতায় কংগ্রেসের দ্বিতীয় অধিবেশনে তার ভাষণ শুনে ও ব্যক্তিত্বে মুগ্ধ হয়ে তাকে এই পদ গ্রহণ করার জন্য অনুরোধ করেছিলেন।
১৮৮৯ সালে তিনি দি ইন্ডিয়ান ওপিনিয়ন পত্রিকার সম্পাদনার কাজ শুরু করেন। দি ইন্ডিয়ান ওপিনিয়ন লখনউয়ের অ্যাডভোকেট পত্রিকার সঙ্গে মিশে গেলে মদনমোহন মালব্য তার নিজস্ব হিন্দি দৈনিক অভ্যুদয়-এর সম্পাদনা শুরু করেন। ১৯০৭ থেকে ১৯০৯ সাল পর্যন্ত তিনি এই পত্রিকা সম্পাদনা করেছিলেন।
১৮৮৩-৮৪ সালের মধ্যে ‘মকরন্দ’ ছদ্মনামে লেখা তার শায়েরি বা হিন্দি কবিতাগুলি বিশিষ্ট সাহিত্যিক ভারতেন্দু হরিশ্চন্দ্র কর্তৃক প্রকাশিত হরিশ্চন্দ্র চন্দ্রিকা পত্রিকায় প্রকাশিত হয়েছিল। হিন্দি প্রদীপ পত্রিকায় তার ধর্মীয় ও সমসাময়িক বিষয় নিয়ে রচিত প্রবন্ধগুলিও প্রকাশিত হয়।
১৯০৮ সালে ব্রিটিশ সরকার মুদ্রণ আইন ও সংবাদপত্র আইন পাস করতে চাইলে মদনমোহন মালব্য এলাহাবাদে একটি সর্বভারতীয় সমাবেশ ডেকে তার বিরুদ্ধে আন্দোলন শুরু করেন। এরপর তিনি একটি ইংরেজি পত্রিকা প্রকাশ করে সেই আন্দোলনকে সারা ভারতে ছড়িয়ে দিতে চান। এরই ফলশ্রুতিতে মতিলাল নেহেরুর সাহায্যে ১৯০৯ সালে তিনি লিডার পত্রিকা প্রকাশ করেন। ১৯০৯ থেকে ১৯১১ সাল পর্যন্ত তিনি এই পত্রিকার সম্পাদক এবং ১৯১১ থেকে ১৯১৯ সাল পর্যন্ত এই পত্রিকার সভাপতি থাকেন।
১৯১০ সালে মদনমোহন মালব্য হিন্দি পত্রিকা মর্যাদা চালু করেন।
১৯২৪ সালে মদনমোহন মালব্য বিশিষ্ট নেতা লালা লাজপত রাই ও এম. আর. জয়কার ও শিল্পপতি ঘনশ্যামদাস বিড়লার সাহায্যে হিন্দুস্তান টাইমস পত্রিকা অধিগ্রহণ করে এটিকে অবলুপ্তির হাত থেকে রক্ষা করেন। মদনমোহন মালব্য ৫০,০০০ টাকা তুলেছিলেন এই পত্রিকাটিকে বাঁচাতে। এই টাকার বেশিরভাগটাই দিয়েছিলেন ঘনশ্যামদাস বিড়লা। ১৯২৪ থেকে ১৯৪৬ সাল পর্যন্ত মদনমোহন মালব্য ছিলেন এই পত্রিকার চেয়ারম্যান। ১৯৩৬ সালে তারই উদ্যোগে এই পত্রিকার হিন্দি সংস্করণটি প্রকাশিত হয়। বর্তমানে বিড়লা পরিবার এই পত্রিকার মালিক।
১৯৩৩ সালে মালব্য কাশী হিন্দু বিশ্ববিদ্যালয় থেকে সনাতন ধর্ম নামে একটি ধর্মীয় পত্রিকা প্রকাশ করেছিলেন।
ওকালতি
১৮৯১ সালে মদনমোহন মালব্য এলাহাবাদ বিশ্ববিদ্যালয় থেকে এল.এল.বি পাস করে এলাহাবাদ জেলা আদালতে ওকালতি শুরু করেন। ১৮৯৩ সালে তিনি এলাহাবাদ হাইকোর্টে ওলাকতি শুরু করেন। শীঘ্রই তিনি সেখানে এই বিশিষ্ট আইনজ্ঞের সম্মান পান।
তার ওকালতি জীবন সম্পর্কে স্যার তেজবাহাদুর সপ্রু বলেছেন, “...(তিনি ছিলেন) একজন মেধাবী দেওয়ানি উকিল।” স্যার মির্জা ইসমাইল বলেছেন, “আমি শুনেছি, এক বিশিষ্ট আইনজীবী বলেছেন, যদি শ্রীমালব্য চাইতেন, তবে তিনি আইনবিভাগের একজন শিরোমণি হতে পারতেন।”
১৯২৪ সালে চৌরিচৌরার ঘটনার পর একবারই মাত্র মদনমোহন মালব্য উকিল হিসেবে আদালতে এসেছিলেন। এই ঘটনায় ১৯২২ সালের ফেব্রুয়ারি মাসে জনতা একটি থানা আক্রমণ করে তাতে আগুন লাগিয়ে দিয়েছিল। তারপরই মহাত্মা গান্ধী অসহযোগ আন্দোলন প্রত্যাহার করে নিয়েছিলেন। এই ঘটনায় অভিযুক্ত ১৭০ জনকে আদালত মৃত্যুদণ্ড দিয়েছিল। এলাহাবাদ হাইকোর্টে তাদের হয়ে ওকালতি করে মদনমোহন মালব্য ১৫৫ জনকে মৃত্যুদণ্ডের হাত থেকে রক্ষা করেন। বাকি ১৫ জনের শাস্তিও কমে যাবজ্জীবন কারাদণ্ড হয়। বিচার চলাকালীন মুখ্য বিচারপতি স্যার গ্রিমউড মেয়ারস মদনমোহন মালব্যের মেধাদীপ্ত সওয়ালের জন্য তাকে তিন বার অভিবাদন জানিয়েছিলেন।
কাশী হিন্দু বিশ্ববিদ্যালয়
১৯১১ সালের এপ্রিল মাসে অ্যানি বেসান্ত মদনমোহন মালব্যের সঙ্গে দেখা করেন। তারা স্থির করেন বারাণসীতে একটি সাধারণ হিন্দু বিশ্ববিদ্যালয় স্থাপন করবেন। বেসান্তের প্রতিষ্ঠিত সেন্ট্রাল হিন্দু কলেজের সহকারী ফেলোগণ সহ বেসান্ত স্থির করেন যে এই কলেজ নতুন বিশ্ববিদ্যালয়ের অধিভুক্ত হবে। সরকারও তাতে রাজি হয়। ১৯১৫ সালের কাশী হিন্দু বিশ্ববিদ্যালয় আইন বলে ১৯১৬ সালে কাশী হিন্দু বিশ্ববিদ্যালয় প্রতিষ্ঠিত হয়। বর্তমানে এটি ভারতের একটি বিশিষ্ট শিক্ষাপ্রতিষ্ঠান। ১৯৩৯ সালে মদনমোহন মালব্য এই বিশ্ববিদ্যালয়ের উপাচার্যের পদ থেকে পদত্যাগ করেন। তার পরে ড. সর্বপল্লী রাধাকৃষ্ণণ (পরবর্তীকালে যিনি ভারতের রাষ্ট্রপতি হয়েছিলেন) এই বিশ্ববিদ্যালয়ের উপাচার্য হন।
সমাজসেবা
ভারত থেকে অস্পৃশ্যতা দূরীকরণ ও হরিজন আন্দোলনকে পরিচালনার ক্ষেত্রে মদনমোহন মালব্য গুরুত্বপূর্ণ ভূমিকা পালন করেছিলেন। ১৯৩৩ সালে তার সভাপতিত্বে আয়োজিত একটি সম্মেলনে হরিজন সেবক সংঘ স্থাপিত হয়।
মদনমোহন মালব্য বলেছিলেন, “যদি তুমি মানবাত্মার আন্তরিক পবিত্রতায় বিশ্বাস কর, তবে তুমি বা তোমার ধর্ম কখনই অন্য মানুষের স্পর্শ বা সঙ্গতে অপবিত্র বা কলুষিত হতে পারে না।”
১৯০১ সালে মদনমোহন মালব্য এলাহাবাদে হিন্দু হোস্টেল (হিন্দু বোর্ডিং হাউস) নামে একটি ছেলেদের হোস্টেল স্থাপন করেন।
স্কাউটিং
১৯০৯ সালে ব্যাঙ্গালোরের বিশপ কটনস বয়েজ স্কুলে ব্রিটিশ সরকার ভারতে প্রথম স্কাউটিং আরম্ভ করলেও, ভারতীয়দের জন্য স্কাউটিং-এর ব্যবস্থা শুরু করেন বিচারপতি ভিভিয়ান বসু, মদনমোহন মালব্য, হৃদয়নাথ কুনজ্রু, গিরিজাশংকর বাজপেয়ী, অ্যানি বেসান্ত ও জর্জ অরুনডেল। মদনমদন মালব্য হয়েছিলেন এর প্রথম চিফ স্কাউট।
১৯১৩ সালে তিনি স্কাউটিং-অনুপ্রাণিত একটি সংগঠন স্থাপন করেন। এর নাম ছিল ‘সারা ভারত সেবা সমিতি’।
উত্তরাধিকার
হরিদ্বারের হর কি পৌরিতে গঙ্গা নদীর আরতি মদনমোহন মালব্যই শুরু করেছিলেন। এই অনুষ্ঠান আজও হয়। এই ঘাটের কাছে একটি ছোটো দ্বীপের নামকরণ করা হয়েছে মালব্যদ্বীপ। এই দ্বীপে মদনমোহন মালব্যের একটি আবক্ষ মূর্তি আছে।
১৯৬১ সালে মদনমোহন মালব্যের জনশতবার্ষিকী উপলক্ষে ভারতীয় ডাকবিভাগ তার নামে একটি ডাকটিকিট প্রকাশ করে। and then in 2011 to celebrate his 150th birth centenary
এলাহাবাদ, লখনউ, দিল্লি, ভোপাল, দুর্গ ও জয়পুরে তার নামে একটি করে অঞ্চলের নাম রাখা হয়েছে ‘মালব্য নগর’। জব্বলপুর শহরের একটি প্রধান চক এলাকার নাম করা হয়েছে ‘মালব্য চক’। জয়পুরে তার নামে স্থাপিত হয়েছে মালব্য ন্যাশানাল ইনস্টিটিউট অফ টেকনোলজি। উত্তরপ্রদেশের গোরক্ষপুর শহরে তার নামে স্থাপিত হয়েছে মদনমোহন মালব্য প্রযুক্তি বিশ্ববিদ্যালয়। আইআইটি খড়গপুর, আইআইটি রুরকি সাহারানপুর শিক্ষাপ্রাঙ্গনের হোস্টেল এবং বিআইটিএস পিলানি ও হায়দ্রাবাদ শিক্ষাপ্রাঙ্গনের নাম মালব্য ভবন। শ্রীগৌড় বিদ্যামন্দির প্রতিবছর তার জন্মদিনটি মহামনা দিবস রূপে পালন করে।
২০০৮ সালের ২৫ ডিসেম্বর দিল্লিতে মদনমোহন মালব্যের জাতীয় স্মৃতি ভবন ‘মালব্য স্মৃতিভবন’ উদ্বোধন করেন তৎকালীন রাষ্ট্রপতি ড. এ. পি. জে. আব্দুল কালাম।
২০১৪ সালের ২৪ ডিসেম্বর মদনমোহন মালব্যকে মরণোত্তর ভারতের সর্বোচ্চ অসামরিক সম্মান ভারতরত্ন দ্বারা ভূষিত করা হয়।
ভিন্দালু
গোয়ান ভিন্দালু বা ভিন্দালহো হল একটি ভারতীয় তরকারিজাতীয় খাবার, যার উৎপত্তি মূলত গোয়া থেকে। পর্তুগিজ খাবার কার্নে দে ভিনহা ডি'আলহোসের উপর ভিত্তি করে এই খাবারটি উদ্ভব হয়েছে।  এটি বিশ্বব্যাপী ব্রিটিশ ভারতীয় প্রনালীতে কারি হাউস এবং ভারতীয় রেস্তোরাঁর মেনুগুলির প্রধান খাবার হিসাবে পরিচিত। প্রায়শই এটি একটি উচ্চ মশলাদার খাবার হিসাবে বিবেচিত হয়। এর ঐতিহ্যবাহী রন্ধন প্রনালীতে শুয়োরের মাংস ব্যবহার করা হয়, তবে গরুর মাংস, মাটন, চিংড়ি, মুরগি, ভেড়ার মাংস, সবজি এবং তোফু দিয়ে এই খাবারের বিকল্প প্রকরণও প্রস্তুত করা হয়েছে।
পর্তুগিজ কার্নে দে ভিনহা ডি'আলহোস (আক্ষরিক অর্থে "রসুনের মেরিনেড মাংস" ) থেকে উদ্ভব ভিন্দালু গোয়ান খাবারের একটি আদর্শ উদাহরন। ভিন্দালু হল ভিনেগার এবং রসুনে মেরিনেট করা মাংসের একটি খাবার (সাধারণত শুয়োরের মাংস)। পর্তুগিজ খাবারের মূল কাঠামো ছিল পর্তুগিজ নাবিকের "সংরক্ষিত" কাঁচা উপাদান যেগুলি সাধারনভাবে ছিল, কাঠের ব্যারেলে বিশেষভাবে রাখা লাল ওয়াইনে ভেজানো শুকরের মাংস এবং রসুন। স্থানীয় গোয়ান রাধুনিরা রেড ওয়াইনের বদলে পাম ভিনেগার এবং মশলা যোগ করে এটি রান্না করেছিলেন। এই প্রস্তুতিটির স্থানীয় এবং সহজ উচ্চারণযোগ্য নামকরন হল "ভিন্দালু"।